1975માં ઇન્દિરા ગાંધીએ 43 વર્ષ પૂર્વે 26મી જુને લાદેલી કટોકટીને ભાજપનાં રાષ્ટ્રીય અધ્યક્ષ અમિત શાહે કાળો દિવસ ગણાવ્યો હતો. અમિત શાહે અમદાવાદ ખાતે કટોકટીના કાળામાં મિસાના કાયદા હેઠળ જેલમાં જનારાઓના સન્માન સમારંભને સંબોધિત કરતાં આમ કહ્યું હતું. તેમણે ઉમેર્યુ હતું કે, કટોકટી એ કોઇ વટહુકમ કે સંજોગોનાં લીધે નહોતી આવી. પરંતુ તે નેતાઓની માનસિકતાની ઉપજ હતી. વટહુકમ તો માત્ર એક સંજોગ હતો. જે લોકો લોકશાહીમા માનતા ના હોય તે જ કટોકટી વિશે વિચારી શકે.